
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1503 

17 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση αρμοδιότητας ανάθεσης ενεργειών 
Εθνικής Τεχνικής Βοήθειας - Στήριξης, στην Ει¬ 
δική Γραμματεία Προγραμματισμού και εφαρμο¬ 
γών Γ' ΚΠΣ του Υπουργείου Αγροτικής Ανάπτυ¬ 


ξης και Τροφίμων. 1 

Μετάταξη - μεταφορά προσωπικού της ΤΕΟ Α.Ε.. .. 2 


Τροποποίηση διατάξεων της υπ’ αριθμ. 3021/22/10 
από 28.6.2005 απόφασης των Υπουργών Οικονο¬ 
μίας και Οικονομικών, Εξωτερικών και Δημόσιας 
Τάξης «Δικαιολογητικά και διαδικασία έκδοσης, 
τύπος και περιεχόμενο ενδείξεων διαβατηρίου, 
χρονική ισχύς, αντικατάσταση, απώλεια και ακύ¬ 


ρωση αυτών» (Β'-932). 3 

Στολή αγρονομικού προσωπικού. 4 

Καθορισμός αριθμού ατόμων που θα απασχολη¬ 
θούν στη Ν.Α. Λακωνίας με σύμβαση μίσθωσης 

έργου. 5 

Μεταβίβαση αρμοδιοτήτων Συγκλήτου στο Πρυτα- 
νικό Συμβούλιο (άρθρ. 2 του ν. 2083/1982). 6 


ΑΠΟΦΑΣΕΙ Σ 

Αριθμ. 152.260/ΚτΠ7395/Δ'Φ29 (1) 


Μεταβίβαση αρμοδιότητας ανάθεσης ενεργειών Εθνικής 
Τεχνικής Βοήθειας - Στήριξης, στην Ειδική Γραμμα¬ 
τεία Προγραμματισμού και εφαρμογών Γ' ΚΠΣ του 
Υπουργείου Αγροτικής Ανάπτυξης και Τροφίμων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το π.δ. 63/2005 Κωδικοποίηση του ν. «Κυβέρνηση 
και Κυβερνητικά Όργανα». 

2. Το π.δ. 81/21.3.2002 (Φ.Ε.Κ. 57/Α/21.3.2002) περί συγχώ¬ 
νευσης των Υπουργείων Εθνικής Οικονομίας και Οικονο¬ 
μικών στο Υπουργείο Οικονομίας και Οικονομικών. 

3. Το π.δ. 402/1988 (Φ.Ε.Κ. 187/Α/26.8.1988) «Οργανισμός 
του Υπουργείου Γεωργίας», όπως τροποποιήθηκε και 
συμπληρώθηκε μεταγενέστερα. 


4. Την υπ’ αριθμ. 399570/10.11.2001 απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, Οικονομικών και Γεωργίας «Σύσταση Διοικητικού 
Τομέα Προγ/σμού και Εφαρμογών του Γ' ΚΠΣ και θέσεις 
Ειδικού Γραμματέα στο Υπ. Γεωργίας (Φ.Ε.Κ. 1363/Β) 
όπως συμπληρώθηκε με τις υπ’ αριθμ. 222822/6.5.2003 
(Φ.Ε.Κ. 592/Β) και 229920/20.2.2002 (Φ.Ε.Κ. 233Β), όμοιες 
αποφάσεις. 

5. Το ν. 2860/2000 (Φ.Ε.Κ. 251/Α/14.11.2000) «Διαχείριση, 
Παρακολούθηση, Έλεγχος Κοινοτικού Πλαισίου Στήρι¬ 
ξης και άλλες διατάξεις», όπως τροποποιήθηκε με τον 
ν. 3193/2003 (Φ.Ε.Κ. 266/Α/20.11.2003) «Κανόνες τιμολό¬ 
γησης, ρυθμίσεις Φ.Π.Α., ηλεκτρονικών υπηρεσιών και 
άλλες διατάξεις», και το άρθρο 54 του ν. 3283/2004 
(Φ.Ε.Κ. 210/Α/2.11.2004). 

6. Το π.δ. 4/2002 «Εκτέλεση ενεργειών τεχνικής βοή¬ 
θειας - στήριξης και διαχείριση των αντίστοιχων πόρων 
(Φ.Ε.Κ. 3/Α/14.1.2002). 

7. Την υπ’ αριθμ. 41637/ΔΙΟΕ 769 κοινή υπουργική από¬ 
φαση «Σύσταση Ειδικής Γραμματείας για την Κοινωνία 
της Πληροφορίας και Ειδικής Υπηρεσίας Διαχείρισης 
Επιχειρησιακού Προγράμματος Κοινωνία της Πληρο¬ 
φορίας» (Φ.Ε.Κ. 1502/Β/8.12.2000), όπως τροποποιήθηκε 
και ισχύει. 

8. Την υπ’ αριθμ. 16421/340/5.4.2004 απόφαση του Πρω¬ 
θυπουργού και του Υπουργού Οικονομίας και Οικονο¬ 
μικών για τον διορισμό του Ειδικού Γ ραμματέα (αριθμ. 
Φ.Ε.Κ. 101/Γ/6.4.2004). 

9. Την υπ’ αριθμ. Ε (2001) 551, 14.3.2001 απόφαση της 
Επιτροπής των Ευρωπαϊκών Κοινοτήτων, για την έγκριση 
του Επιχειρησιακού Προγράμματος «Κοινωνία της Πλη¬ 
ροφορίας» το οποίο εντάσσεται στο Κοινοτικό Πλαίσιο 
Στήριξης για τις κοινοτικές διαρθρωτικές παρεμβάσεις 
στις περιφέρειες του στόχου αριθ. 1 στην Ελλάδα, ΟΟΙ 
2000/ΘΒ/16/1/ΡΟ/023, όπως τροποποιήθηκε με τις υπ’ 
αριθμ. Ε (2004) 5868, 29.12.2004 20.12.2005 Ε(2005) 5839, 
7.12.2006 Ε(2006) 6421 αποφάσεις της Επιτροπής. 

10. Το Συμπλήρωμα Προγραμματισμού όπως αυτό 
εγκρίθηκε μετά από γραπτή διαδικασία λήψης απόφα¬ 
σης με την υπ’ αριθμ. 2928/4.12.2006. 

11. Την υπ’ αριθμ. 1466/Ε.Υ.Σ. 105/17.1.2002 απόφαση περί 
καθορισμού των στοιχείων του ετήσιου προγράμματος 
ενεργειών τεχνικής βοήθειας - στήριξης σύμφωνα με το 
άρθρο 12 παρ.3 του ν. 2860/2000 (Φ.Ε.Κ. 78/Β/29.1.2002). 

12. Τον υπ’ αριθμ. 953/14.3.2002 Οδηγό Διαδικασιών 
και Επιλέξιμων Ενεργειών Τεχνικής Βοήθειας Στήριξης 
ΚΠΣ 2000-2006, του Υπουργείου Εθνικής Οικονομίας, 
όπως ισχύει, και την υπ’ αριθμ. 60630/ΕΥΣ 5671/16.9.2003 
εγκύκλιο του Υπ. Οικονομίας και Οικονομικών για την 
εξειδίκευση της εφαρμογής του π.δ. 4/2002. 

13. Την υπ’ αριθμ. 24004/ΕΥΣΑΑΠ1812/1.6.2007 απόφαση 
του Υφυπουργού Οικονομίας και Οικονομικών έγκρισης 
του ετήσιου προγράμματος Τεχνικής Βοήθειας της ΕΥΔ 
ΕΠ «ΚτΠ» για το έτος 2007. 

14. Το γεγονός ότι με την απόφαση αυτή δεν προκα- 
λείται δαπάνη. 

15. Το υπ’ αριθμ. 73/10.1.2007 έγγραφο της Ειδικής 
Γραμματείας Προγραμματισμού και Εφαρμογών Γ' ΚΠΣ 
του Υπ. Αγροτικής Ανάπτυξης και Τροφίμων, για την 
μεταβίβαση αρμοδιοτήτων ενεργειών Εθνικής Τεχνικής 
Βοήθειας στο πλαίσιο υλοποίησης των έργων του Ε.Π. 
ΚτΠ στο Μέτρο 3.2. 

16. Την ανάγκη ομαλής εκτέλεσης του Ετήσιου Προγράμ¬ 
ματος Τεχνικής Βοήθειας - Στήριξης, αποφασίζουμε: 

Μεταβιβάζουμε στην Ειδική Γραμματεία Προγραμματι¬ 
σμού και Εφαρμογών Γ' ΚΠΣ, του Υπουργείου Αγροτικής 
Ανάπτυξης και Τροφίμων, την αρμοδιότητα ανάθεσης 
ενεργειών Εθνικής Τεχνικής Βοήθειας - Στήριξης, στο 
πλαίσιο του εγκεκριμένου Ετήσιου Προγράμματος Τεχνι¬ 
κής Βοήθειας - Στήριξης του Ε.Π. «ΚτΠ» για το έτος 2007, 
συνολικού ποσού πενήντα τεσσάρων χιλιάδων, τετρακοσί- 
ων ογδόντα ευρώ και εξήντα οκτώ λεπτών (54.480,68 €). 

Η κατανομή του ως άνω ποσού ανά κατηγορία επιλέ¬ 
ξιμης ενέργειας του Υποπρογράμματος Β της Τεχνικής 
Βοήθειας του Ε.Π Κ.τ.Π θα οριστεί με απόφαση του 
Ειδικού Γραμματέα Ψηφιακού Σχεδιασμού και οιαδή- 
ποτε ανακατανομή μεταξύ των κατηγοριών θα γίνεται 
κατόπιν σχετικής έγκρισης του. 

Η ανάθεση, εκτέλεση και πληρωμή γίνεται σύμφωνα με 
το π.δ. 4/2002 «Εκτέλεση ενεργειών τεχνικής βοήθειας- 
στήριξης και διαχείριση των αντίστοιχων πόρων», όπως 
προκύπτει από τα άρθρα 1 παρ. 4 και 3 παρ. 6 (Φ.Ε.Κ. 
3/Α/14.1.2002). Οι συμμετέχοντες στις Ομάδες Εργασίας 
και Επιτροπές εμπίπτουν στις διατάξεις του άρθρου 104 
«Περιορισμοί Δημοσίων Υπαλλήλων» του Συντάγματος, 
καθώς και του ν. 3205/2003 (Φ.Ε.Κ. 297/Α/23.12.2003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. Δ16γ/06/362/Γ (2) 

Μετάταξη - μεταφορά προσωπικού της ΤΕΟ Α.Ε.. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 6 του άρθρου δεύτερου του 
ν. 3555/2007 «Κύρωση Σύμβασης Παραχώρησης του'Ερ- 
γου της Μελέτης, Κατασκευής, Χρηματοδότησης, Λει¬ 
τουργίας, Συντήρησης και Εκμετάλλευσης του Αυτοκινη¬ 


τοδρόμου «Ιονία Οδός» από Αντίριο μέχρι Ιωάννινα, ΠΑΘΕ 
Αθήνα (Α/Κ Μεταμόρφωσης) - Μαλιακός (Σκάρφεια) και 
Συνδετηρίου Κλάδου του ΠΑΘΕ Σχηματάρι - Χαλκίδα 
και λοιπές διατάξεις» (Φ.Ε.Κ. 81/Α/2007) καθώς και των 
παρ. 4, 5, 7 του ίδιου άρθρου του ως άνω νόμου. 

2. Τις διατάξεις του ν. 2938/2001 «Συγχώνευση του 
Ν.Π.Δ.Δ. με την επωνυμία «Ταμείο Εθνικής Οδοποιίας» 
και της Εταιρείας «Ελληνικοί Αυτοκινητόδρομοι Ανώ¬ 
νυμη Εταιρεία» σε Ανώνυμη Εταιρεία με την επωνυμία 
«Ανώνυμη Εταιρεία εκμετάλλευσης και Διαχείρισης 
ελληνικών Αυτοκινητοδρόμων» και το διακριτικό τίτλο 
«ΤΕΟ Α.Ε.» (Φ.Ε.Κ. 178/Α/2001). 

3. Τις διατάξεις του ν. 3528/2007 (Υ.Κ.). 

4. Τις διατάξεις του άρθρου 90 του π.δ. 63/2005 «Κώδι¬ 
κας νομοθεσίας για την Κυβέρνηση και τα Κυβερνητικά 
Όργανα» (Φ.Ε.Κ. 98 Α/2005 ) και το γεγονός ότι από την 
απόφαση αυτή προκαλείται δαπάνη σε βάρος του κρα¬ 
τικού προϋπολογισμού, το ύψος της οποίας δεν μπορεί 
να προσδιοριστεί σε αυτό το στάδιο. 

5. Την υπ’ αριθμ. Δ16γ/01/409/Γ/30.10.2003 κοινή υπουρ¬ 
γική απόφαση «Εγκριση Γ ενικού Κανονισμού Προσωπι¬ 
κού της Ανώνυμης Εταιρείας Εκμετάλλευσης και Διαχεί¬ 
ρισης Ελληνικών Αυτοκινητοδρόμων “ΤΕΟ Α.Ε.”» (Φ.Ε.Κ. 
1599/Β/2003). 

6. Την ανάγκη ρύθμισης της εν γένει διαδικασίας και 
επιλογής φορέα μετάταξης ή μεταφοράς του προσω¬ 
πικού της «ΤΕΟ Α.Ε.» που υπηρετούσε σε αυτήν κατά τη 
δημοσίευση του ν. 3555/2007, αποφασίζουμε: 

Καθορίζουμε τη διαδικασία και την επιλογή του φο¬ 
ρέα μετάταξης - μεταφοράς του προσωπικού της «ΤΕΟ 
Α.Ε.» όπως αυτό περιγράφεται στην παρ. 4 του άρθρου 
δεύτερου του ν. 3555/2007 ως ακολούθως: 

Αρθρο 1 

Δικαιούχοι μετάταξης - μεταφοράς 

1. Δικαίωμα μετάταξης - μεταφοράς κατ’ εφαρμογή 
του άρθρου δεύτερου του ν. 3555/2007 έχει το προ¬ 
σωπικό της «ΤΕΟ Α.Ε.» το οποίο κατά τη 16 η Απριλίου 
2007 (ημερομηνία δημοσίευσης του ν. 3555/2007 στην 
Εφημερίδα της Κυβερνήσεως), υπηρετεί σε μόνιμες 
προσωποπαγείς θέσεις της παρ. 1 του άρθρου 12 του 
ν. 2938/2001 ή με σχέση εργασίας αορίστου χρόνου 
στους σταθμούς διοδίων. 

2. Το προσωπικό της παρ. 1 του άρθρου αυτού υπάγε¬ 
ται στη διάταξη της παρ. 6 του άρθρου δεύτερου του 
ν. 3555/2007 για μετάταξη - μεταφορά με την προϋπόθε¬ 
ση να υπηρετεί στους σταθμούς διοδίων που περιλαμβά¬ 
νονται στο τμήμα ΠΑΘΕ της παρ. 1 του άρθρου δεύτερου 
του ν. 3555/2007 και το οποίο δεν επιθυμεί να προσλη- 
φθεί, κατά προτεραιότητα από τον παραχωρησιούχο. 

Άρθρο 2 

Φορείς υποδοχής 

1 Το προσωπικό του άρθρου 1 της απόφασης αυτής 
μετατάσσεται ή μεταφέρεται στο δημόσιο ή Ν.Π.Δ.Δ. 
ή Ο.Τ.Α.. 

2. Η μετάταξη - μεταφορά γίνεται με την ίδια σχέση 
εργασίας σε κενές θέσεις αντίστοιχου ή παρεμφερούς 
κλάδου ή ειδικότητας και εφόσον δεν υπάρχουν, σε 
προσωποπαγείς θέσεις που συνιστώνται με την πράξη 
μετάταξης - μεταφοράς. 

3. Το μετατασσόμενο - μεταφερόμενο προσωπικό εξα¬ 
κολουθεί να ασφαλίζεται στους ίδιους φορείς κύριας 
και επικουρικής ασφάλισης. 

Άρθρο 3 

Κατάταξη μετατασσόμενων - μεταφερομένων 

1. Το προσωπικό της παρ. 1 του άρθρου 12 του 
ν. 2938/2001 που υπηρετεί σε μόνιμες προσωποπαγείς 
θέσεις το οποίο μετατάσσεται κατ’ εφαρμογή του 
ν. 3555/2007 και της παρούσης απόφασης, εντάσσεται 
σε βαθμό της οικείας κατηγορίας με βάση το συνολικό 
χρόνο υπηρεσίας που διανύθηκε στο Ν.Π.Δ.Δ. «Ταμείο 
Εθνικής Οδοποιίας» και στην «ΤΕΟ Α.Ε.». 

2. Για την ως άνω βαθμολογική ένταξη εφαρμόζο¬ 
νται ανάλογα οι διατάξεις του άρθρου 98 του Υ.Κ. 
(ν. 3528/2007). 

3. Οι μετατασσόμενοι - μεταφερόμενοι κατατάσσο¬ 
νται σε μισθολογικά κλιμάκια της οικείας κατηγορίας 
ανάλογα με τα τυπικά τους προσόντα και το συνολικό 
χρόνο υπηρεσίας που αναγνωρίζεται από την «ΤΕΟ Α.Ε.». 
Κατά τα λοιπά εφαρμόζονται οι διατάξεις της παρ. 3 του 
άρθρου 20 του ν. 2515/1997 (Φ.Ε.Κ. 154/Α/1997). 

Αρθρο 4 

Διαδικασία επιλογής φορέα υποδοχής 

1. Η «ΤΕΟ Α.Ε.» με βάση την αρχική δήλωση του προ¬ 
σωπικού της με την οποίαν εκφράζει τη βούληση του 
για μετάταξη σύμφωνα με τους όρους και προϋποθέσεις 
του ν. 3555/2007, συντάσσει κατάσταση μετατασσο- 
μένων - μεταφερομένων κατά νομό, σχέση εργασίας, 
κατηγορία και κλάδο ή ειδικότητα την οποία διαβιβάζει 
στην Γ.Γ.Δ.Ε. και Η.Δ. του ΥΠ.ΕΣ.Δ.Δ.Α. 

2. Η Γ.Γ.Δ.Ε. και Η.Δ. με βάση την ανωτέρω κατάσταση, 
μετατασσομένων - μεταφερομένων, συντάσσει πίνα¬ 
κα φορέων οι οποίοι έχουν κενές οργανικές θέσεις ή 
ανάγκες τις οποίες επιθυμούν να καλύψουν με μετά¬ 
ταξη - μεταφορά προσωπικού της προηγούμενης πα¬ 
ραγράφου. 

3. Οι πίνακες με τις θέσεις ή τις ανάγκες ανά φορέα 
αποστέλλονται στην «ΤΕΟ Α.Ε.» και η Εταιρεία καλεί το 
προσωπικό το οποίο εμπίπτει στις διατάξεις της από¬ 
φασης αυτής και του ν. 3555/2007 να υποβάλλει σχετική 
αίτηση στην οποία επιλέγει και δηλώνει μέχρι τρεις 
(3) φορείς υποδοχείς. Στην ίδια ανακοίνωση τάσσεται 
αποκλειστική προθεσμία ενός (1) μηνάς για την υποβολή 
της αίτησης από τους ενδιαφερομένους. 

4. Οι αιτήσεις αξιολογούνται από πενταμελή Επιτρο¬ 
πή που συγκροτείται στο ΥΠ.ΕΣ.Δ.Δ.Α./Γ.Γ.Δ.Δ.Η.Δ. με 
απόφαση του Υπουργού ΕΣ.Δ.Δ.Α. αποτελούμενη από 
τρεις (3) εκπροσώπους του Υπουργείου Εσωτερικών, 
Δημόσιας Διοίκησης και Αποκέντρωσης, έναν (1) εκπρό¬ 
σωπο του Υπουργείου Περιβάλλοντος, Χωροταξίας και 
Δημοσίων Έργων και έναν (1) εκπρόσωπο των εργαζο¬ 
μένων στην ΤΕΟ Α.Ε.. 

5. Η αίτηση - δήλωση επιλογής φορέα υποδοχής 
δεσμεύει την «ΤΕΟ Α.Ε.» για μετάταξη - μεταφορά σε 
φορέα εντός του νομού που απασχολείται ο μετατασ¬ 
σόμενος - μεταφερόμενος. Αλλαγή νομού απασχόλησης 
επιτρέπεται μόνο εφόσον το ζητήσει ο υπάλληλος. 

Άρθρο 5 

Κριτήρια για τη μετάταξη - μεταφορά 

1. Η μετάταξη - μεταφορά γίνεται με κοινή απόφαση 
των Υπουργών ΠΕ.ΧΩ.Δ.Ε. και του κατά περίπτωση αρ¬ 
μόδιου υπουργού με βάση τα κατωτέρω κριτήρια. 

2. Σε περίπτωση κατά την οποία την ίδια θέση διεκ- 
δικούν δύο (2) ή περισσότεροι ενδιαφερόμενοι: 


Α) προηγείται ο έγγαμος υπάλληλος με τον μεγαλύ¬ 
τερο αριθμό τέκνων ακολουθεί ο έγγαμος χωρίς τέκνα 
και τέλος ο μη έγγαμος, 

Β) στην περίπτωση ίδιου αριθμού τέκνων ή υπαλλήλων 
χωρίς τέκνα προηγείται ο υπάλληλος με τα περισσότε¬ 
ρα χρόνια υπηρεσίας, 

Γ) στην περίπτωση σύμπτωσης των ετών υπηρεσίας 
προηγείται ο υπάλληλος με τον μεγαλύτερο βαθμό ή 
χαρακτηρισμό (άριστα - λίαν καλώς κλπ.) του τίτλου 
σπουδών της κατηγορίας στην οποία ανήκει. 

3. Η Επιτροπή της παρ.4 του άρθρου 4 της παρού¬ 
σας αποστέλλει πίνακα κατανομής των προς μετάταξη 
υπαλλήλων στους φορείς υποδοχής για την κατάρτιση 
της σχετικής απόφασης και τη μέριμνα για την εγγραφή 
των απαιτούμενων πιστώσεων. 

Αρθρο 6 

Οι ρυθμίσεις της απόφασης αυτής ισχύουν και για 
το προσωπικό της παρ. 7 του άρθρου δεύτερου του 
ν. 3555/2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΕΡΩΣΗΣ ΚΑΙ ΔΗΜΟΣΙΩΝ ΕΡΓΩΝ 

Π. ΠΑΥΛΟΠΟΥΛΟΣ Γ. ΣΟΥΦΛΙΑΣ 

-♦- 

Αριθμ. 3021/22/10-στ' (3) 

Τροποποίηση διατάξεων της υπ’ αριθμ. 3021/22/10 από 
28.6.2005 απόφασης των Υπουργών Οικονομίας και 
Οικονομικών, Εξωτερικών και Δημόσιας Τάξης «Δικαι- 
ολογητικά και διαδικασία έκδοσης, τύπος και περιε¬ 
χόμενο ενδείξεων διαβατηρίου, χρονική ισχύς, αντι¬ 
κατάσταση, απώλεια και ακύρωση αυτών» (Β'-932). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΞΩΤΕΡΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. 3 του άρθρου 1 του ν. 3103/2003 
«Εκδοση διαβατηρίων από την Ελληνική Αστυνομία και 
άλλες διατάξεις» (Α'-23). 

2. Τις διατάξεις του άρθρου 2 του ν. 3566/2007 «Κύρω¬ 
ση ως Κώδικα Οργανισμού του Υπουργείου Εξωτερικών» 
(Α'-117). 

3. Τις διατάξεις του άρθρου 48 και 90 του κώδικα νο¬ 
μοθεσίας για την Κυβέρνηση και τα κυβερνητικά όργανα, 
που κυρώθηκε με το άρθρο μόνο του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α'-98). 

4. Τις διατάξεις του άρθρου 22 παρ. 3 του ν. 2362/1995 
«Περί Δημοσίου Λογιστικού Ελέγχου των δαπανών του 
Κράτους και άλλες διατάξεις» (Α'-247). 

5. Την υπ’ αριθμ. 37930/ΔΙΟΕ 1264 από 14.10.2005 κοι¬ 
νή απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιο¬ 
τήτων των Υφυπουργών Οικονομίας και Οικονομικών» 
(Β'-1432), όπως τροποποιήθηκε με την υπ’ αριθμ. 5733/ 
ΔΙΟΕ179/13.2.2006 (Β'-204) όμοια απόφαση και ισχύει. 

7. Το γεγονός ότι από τις διατάξεις της παρούσας δεν 
προκαλείται πρόσθετη δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Στο τέλος της περίπτωσης γ' της παρ. 1 του άρθρου 
1 της υπ’ αριθμ. 3021/22/10 από 28.6.2005 απόφασής μας 
(Β'-932) προστίθεται εδάφιο, ως εξής: 

«Το ως άνω πιστοποιητικό ή πιστοποιητικό οικογενεια¬ 
κής κατάστασης με έγχρωμη φωτογραφία και βεβαίωση 
ταυτοπροσωπίας υποβάλλουν και οι Έλληνες πολίτες 
άνω των 12 ετών, εφόσον διαμένουν στο εξωτερικό και 
δεν κατέχουν δελτίο αστυνομικής ταυτότητας ούτε ελ¬ 
ληνικό διαβατήριο σε ισχύ». 

Αρθρο 2 

1. Το δεύτερο εδάφιο της περίπτωσης στ' της παρ. 
1 του άρθρου 1 της υπ’ αριθμ. 3021/22/10 από 28.6.2005 
απόφασής μας, αντικαθίσταται ως ακολούθως: 

«Στην ίδια υπεύθυνη δήλωση ο ενδιαφερόμενος δη¬ 
λώνει τον τόπο της κατοικίας του, καθώς και την ύπαρ¬ 
ξη των ειδικών λόγων που προβλέπονται στην παρ. 3 
του άρθρου 1 του π.δ. 25/2004 συνυποβάλλοντας τυχόν 
πρόσθετα αποδεικτικά έγγραφα, Επίσης, δηλώνει εάν 
κατείχε διαβατήριο, εκδοθέν σύμφωνα με τις διατάξεις 
του ν. 3103/2003, το οποίο απωλέσθη, εκλάπη ή ζητά 
την αντικατάστασή του». 

2. Στο τέλος της περίπτ. στ' της παρ. 1 του άρθρου 1 
της υπ’ αριθμ. 3021/22/10 από 28.6.2005 απόφασής μας 
προστίθεται εδάφιο, ως εξής: 

«Η υπηρεσία στην οποία κατατέθηκε η ως άνω δήλωση 
υποχρεούται, σύμφωνα με τη διάταξη της παρ. 3 του 
άρθρου 10 του ν. 3230/2004 (Α'-44), να διενεργεί δειγμα¬ 
τοληπτικό έλεγχο, σε ποσοστό τουλάχιστον πέντε τοις 
εκατό (5%) των δηλώσεων που υποβλήθηκαν κατά το 
αμέσως προηγούμενο τρίμηνο, με την έκδοση αντιγράφου 
ποινικού μητρώου δικαστικής χρήσης του άρθρου 577 του 
Κώδικα Ποινικής Δικονομίας, προκειμένου να διαπιστώνει 
την ακρίβεια των δηλωθέντων γεγονότων. Σε περίπτωση 
που διαπιστωθεί κατά τον έλεγχο ότι δηλώθηκαν ψευδή 
γεγονότα ή απεκρύβησαν αληθινά, ανεξάρτητα από την 
επιβολή των κυρώσεων της παρ. 6 του άρθρου 22 του 
ν. 1599/1986, το διαβατήριο ακυρώνεται αμέσως». 

Αρθρο 3 

Η παρ. 3 του άρθρου 1 της υπ αριθμ. 3021/22/10 από 

28.6.2005 απόφασής μας αντικαθίσταται, ως εξής: 

«Προκειμένου περί ανηλίκου για την υποβολή των δι- 
καιολογητικών απαιτείται επιπλέον η αυτοπρόσωπη πα¬ 
ρουσία αυτού που ασκεί την επιμέλεια. Όταν η επιμέλεια 
ασκείται και από τους δύο γονείς αρκεί η αυτοπρόσωπη 
παρουσία του ενός γονέα και η έγγραφη συναίνεση του 
άλλου, του οποίου το ιδιόχειρο της υπογραφής βεβαι¬ 
ώνεται από οποιαδήποτε αρμόδια αρχή. Όταν κανένας 
γονέας δεν μπορεί να παραστεί, για λόγους ανωτέρας 
βίας, παρίσταται οποιοσδήποτε συγγενής του ανηλίκου 
ο οποίος εξουσιοδοτείται σχετικά από τον ένα γονέα 
υποβάλλοντας και την έγγραφη συναίνεση του άλλου. 
Το ιδιόχειρο της υπογραφής των γονέων βεβαιώνεται 
κατά τα ανωτέρω. Σε περίπτωση που δεν είναι δυνατή η 
παροχή της ως άνω εξουσιοδότησης ούτε της έγγραφης 
συναίνεσης απαιτείται ο διορισμός επιτρόπου και τα δικαι- 
ολογητικά κατατίθενται από τα προβλεπόμενα στα άρθρα 
1601 και 1602 Α.Κ. πρόσωπα κατά περίπτωση. Προκειμένου 
περί προσώπου που τελεί υπό επιτροπεία ή δικαστική 
συμπαράσταση, απαιτείται η αυτοπρόσωπη παρουσία και 
του επιτρόπου ή του δικαστικού συμπαραστάτη». 


Αρθρο 4 

Η παρ. 6 του άρθρου 1 της υπ’ αριθμ. 3021/22/10 από 

28.6.2005 απόφασής μας αντικαθίσταται ως ακολούθως: 

«Η έκδοση νέου διαβατηρίου είναι δυνατόν να ζητηθεί 
και μέσα σε προθεσμία οκτώ (8) μηνών πριν τη λήξη του 
ήδη κατεχομένου. Με την έκδοση του νέου διαβατηρίου 
παύει αυτοδίκαια η ισχύς του προηγουμένου, στο οποίο 
τίθεται σχετική ένδειξη». 

Αρθρο 5 

1. Στο τέλος της παρ. 1 του άρθρου 3 της υπ’ αριθμ. 
3021/22/10 από 28.6.2005 απόφασής μας προστίθεται 
εδάφιο ως εξής: 

«Διαβατήριο το οποίο δεν παραλαμβάνεται κατά τα 
ανωτέρω μέσα σε 6 μήνες από την έκδοσή του επιστρέ- 
φεται στην κεντρική υπηρεσία και ακυρώνεται». 

2. Οι περιπτώσεις α' και γ' της παρ. 3 του άρθρου 3 
της υπ’ αριθμ. 3021/22/10 από 28.6.2005 απόφασής μας 
αντικαθίστανται ως εξής: 

«α. Προσωπικοί σοβαροί λόγοι υγείας που αποδεικνύ- 
ονται με ιατρικό πιστοποιητικό κρατικού νοσοκομείου, 
οι οποίοι επιβάλλουν νοσηλεία στο εξωτερικό. Στην 
περίπτωση αυτή χορηγείται διαβατήριο με την ίδια δι¬ 
αδικασία και στον συγγενή του ασθενούς, μέχρι β' βαθ¬ 
μού, καθώς και στον ιατρό ή νοσηλευτή που πρόκειται 
να συνοδεύσουν τον ασθενή». 

«γ. Τραυματισμός, σοβαρός λόγος υγείας που αποδει- 
κνύεται με ιατρικό πιστοποιητικό αλλοδαπού κρατικού 
νοσοκομείου ή εξαφάνιση συγγενούς μέχρι β' βαθμού 
του ενδιαφερομένου που διαμένει στο εξωτερικό ή 
πρόκληση καταστροφής της περιουσίας του ενδιαφε¬ 
ρομένου, η οποία βρίσκεται στο εξωτερικό και προήλθε 
συνεπεία φυσικών καταστροφών ή άλλων γεγονότων 
ανωτέρας βίας». 

Αρθρο 6 

Η παρ. 1 του άρθρου 5 της υπ’ αριθμ. 3021/22/10 από 

28.6.2005 απόφασής μας, όπως τροποποιήθηκε με το άρ¬ 
θρο 3 της υπ’ αριθμ. 3021/22/10-δ'/8.12.2005 κοινής υπουρ¬ 
γικής απόφασης όμοιας, αντικαθίσταται ως εξής: 

«Στο διαβατήριο αναγράφονται τα στοιχεία προσωπι¬ 
κής κατάστασης του κατόχου, ήτοι επώνυμο, όνομα, ιθα¬ 
γένεια, ημερομηνία και τόπος γέννησης, φύλο και ύψος 
του κατόχου. Το επώνυμο και το όνομα αναγράφονται 
και με λατινικούς χαρακτήρες, με μεταγραφή σύμφωνα 
με το πρότυπο ΕΛ.Ο.Τ. 743, που καθορίζεται από την 
υπ’ αριθμ. ΔΙΕΜ Φ.06.5/Α 12167 από 28.9.1983 απόφαση 
του Υπουργού Προεδρίας της Κυβέρνησης (Β'-579). Τα 
ανωτέρω στοιχεία αναγράφονται με λατινικούς χαρα¬ 
κτήρες κατά παρέκκλιση του προτύπου αυτού, ύστερα 
από αίτημα του ενδιαφερομένου, με βάση τη διαφορετική 
εγγραφή που υφίσταται σε δημόσιο έγγραφο ημεδαπής 
ή αλλοδαπής αρχής το οποίο υποχρεούται να επιδείξει. 
Φωτοαντίγραφο του εγγράφου αυτού τηρείται μαζί με 
τα υπόλοιπα δικαιολογητικά. Με το ίδιο πρότυπο ΕΛ.Ο.Τ. 
μεταγράφεται και ο τόπος γέννησης όταν ανήκει στην 
ελληνική επικράτεια, διαφορετικά ο τόπος αυτός ανα¬ 
γράφεται σύμφωνα με την επίσημη ονομασία του στο 
οικείο κράτος. Στην ίδια σελίδα αναγράφονται επίσης 
η εκδούσα αρχή, ο αριθμός του διαβατηρίου, οι ημερο¬ 
μηνίες έκδοσης και λήξης αυτού, ενώ περιλαμβάνεται η 
εκτυπωμένη φωτογραφία του κατόχου. Στο διαβατήριο 
περιλαμβάνονται επίσης η υπογραφή του, εφόσον αυτός 

είναι άνω των 12 ετών, καθώς και μέσο αποθήκευσης στο 
οποίο περιέχονται η φωτογραφία του κατόχου και τα 
στοιχεία που αναφέρονται στη μηχανικώς αναγνώσιμη 
ζώνη του διαβατηρίου. Προκειμένου περί ανηλίκου κάτω 
των 12 ετών ή προσώπου που τελεί υπό επιτροπεία ή 
δικαστική συμπαράσταση, υπογράφει ο κατά το άρθρο 
1 παρ. 3 νόμιμος εκπρόσωπός τους. Σε περίπτωση ενηλί¬ 
κου ο οποίος αδυνατεί να υπογράψει για οποιονδήποτε 
άλλο λόγο, το διαβατήριο και η αίτηση υπογράφονται 
από ένα μάρτυρα και συντάσσεται σχετικό πρακτικό». 

Αρθρο 7 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2007 

οι ΥΠΟΥΡΓΟΙ 


ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΠΕΤΡΟΣ ΔΟΥΚΑΣ ΘΕΟΔΩΡΑ ΜΠΑΚΟΓΊΑΝΝΗ 

ΔΗΜΟΣΙΑΣ ΤΑΞΗΣ 

ΒΥΡΩΝ Γ. ΠΟΛΥΔΩΡΑΣ 
-♦- 

Αριθμ. 2499/1/51-ζ (4) 

Στολή αγρονομικού προσωπικού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Το άρθρο 24 του ν. 3585/2007 «Προστασία του πε¬ 
ριβάλλοντος, αγροτική ασφάλεια και άλλες διατάξεις». 
(Α'-148). 

2. Το άρθρο 90 του κώδικα νομοθεσίας για την Κυβέρ¬ 
νηση και τα Κυβερνητικά Όργανα, που κωδικοποιήθηκε 
με το άρθρο πρώτο του π.δ/τος 63/2005 (Α'-98). 

3. Την υπ’ αριθμ. 37930/ΔΙΟΕ 1264 /14.10.2005 απόφα¬ 
ση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β'-1432), όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
όμοια (Β' 204). 

4. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του κρατικού 
προϋπολογισμού ύψους 1.170.000,00 ευρώ, περίπου, για 
το τρέχον οικονομικό έτος και 325.000,00 ευρώ, περίπου, 
για τα έτη 2008, 2009, 2010 και 2011. Οι δαπάνες του 
τρέχοντος έτους θα αντιμετωπιστούν από τις σχετικές 
πιστώσεις του εκτελούμενου Π/Υ εξόδων του Υπουργεί¬ 
ου Δημόσιας Τάξης Ε.Φ. 43 - 130 «ΑΓΡΟΦΥΛΑΚΗ» και οι 
δαπάνες του έτους 2008 και καθενός από τα επόμενα 
έτη θα αντιμετωπίζονται από τις πιστώσεις που θα εγ- 
γράφονται για το σκοπό αυτό στον ίδιο ως άνω Π/Υ 
εξόδων του αντίστοιχου έτους. 

Άρθρο 1 

Στολή αγρονομικού προσωπικού. 

1. Το αγρό νομικό προσωπικό κατά την εκτέλεση των 
καθηκόντων του, φέρει τις κατωτέρω στολές: 


α. Στολή υπηρεσίας (υπ’ αριθμ. 1). 

Η σύνθεση και η περιγραφή της στολής αυτής, έχει 
ως ακολούθως: 


Χειμερινή 

- Πηλήκιο κλασικού τύπου, χρώ¬ 
ματος γκρι -σιέλ, μετά εθνοσή- 
μου επί της μετωπίδας. 

- Χιτώνιο χρώματος γκρι- σιέλ. 

- Παντελόνι ίδιου χρώματος με 
χιτώνιο. 

- Υποκάμισο κλασικό, χρώματος 
σιέλ. 

- Γραβάτα χρώματος μαύρου. 

- Πουλόβερ τύπου V (εσωτερικό), 
χρώματος σιελ. 

- Ζωστήρας δερμάτινος απλός, 
χρώματος μαύρου. 

- Υποδήματα (σκαρπίνια) χρώμα¬ 
τος μαύρου 

- Κάλτσες χρώματος μαύρου. 


Θερινή 

Πηλήκιο, χιτώνιο, 
παντελόνι, υπο¬ 
κάμισο, γραβά¬ 
τα, υποδήματα, 
κάλτσες και 
ζωστήρας όπως 
της χειμερινής 
στολής, με τη 
διαφορά ότι το 
ύφασμα πηληκί¬ 
ου, χιτωνίου και 
παντελονιού είναι 
θερινό. 


Σημειώνεται ότι, κατά την θερινή περίοδο, το αγρονο- 
μικό προσωπικό δύναται, αντί χιτωνίου, να φέρει υπο¬ 
κάμισο με κοντά μανίκια και χωρίς γραβάτα, 
β. Στολή επιχειρησιακή (υπ’ αριθ. 2). 

Η σύνθεση και η περιγραφή της στολής αυτής έχει 
ως ακολούθως: 


Χειμερινή 

- Τζόκεϋ χρώματος φαιοπράσινου, 
μετά εθνοσήμου στην μετωπίδα. 

- Χιτώνιο τύπου υποκαμίσου χρώ¬ 
ματος φαιοπράσινου. 

- Παντελόνι ίδιου χρώματος με 
χιτώνιο. 

- Πουλόβερ (εσωτερικό) κλειστού 
τύπου (ζιβάγκο), χρώματος φαι¬ 
οπράσινου. Φέρεται προαιρετικά 
ανάλογα με τις επικρατούσες 
καιρικές συνθήκες. 

- Τζάκετ χρώματος φαιοπράσι¬ 
νου. Φέρεται προαιρετικά ανάλο¬ 
γα με τις επικρατούσες καιρικές 
συνθήκες. 

- Ζωστήρας δερμάτινος μαύρος. 

- Υποδήματα (άρβυλα), χρώματος 
μαύρου. 

- Κάλτσες χρώματος μαύρου. 

- Ταινία υφασμάτινη σχήματος 
ορθογωνίου παραλληλογράμ¬ 
μου με την ένδειξη «ΕΛΛΗΝΙΚΗ 
ΑΓΡΟΦΥΛΑΚΗ», φέρεται επί του 
αριστερού ημιθωρακίου του χιτω¬ 
νίου. Τα γράμματα της ένδειξης 
είναι χρώματος λευκού σε σιέλ 
φόντο. Επίσης, στην πλάτη του 
χιτωνίου και σε δύο σειρές φέ¬ 
ρονται οι ενδείξεις «ΕΛΛΗΝΙΚΗ 
ΑΓΡΟΦΥΛΑΚΗ» και «ΑΘΒΟΝΟΜΥ». 


Θερινή 

Τζόκεϋ, χιτώνιο, 
παντελόνι, υπο¬ 
δήματα, κάλτσες 
και ζωστήρας 
όπως της χει¬ 
μερινής στολής, 
με τη διαφορά 
ότι το ύφασμα 
χιτωνίου και πα¬ 
ντελονιού είναι 
θερινό. 


2. Η στολή της περίπτωσης α' της προηγουμένης 
παραγράφου φέρεται κατά τις επίσημες τελετές και 
παρελάσεις και η στολή της περίπτωσης β' κατά την 
εκτέλεση συνήθους υπηρεσίας. 

Αρθρο 2 

Διακριτικό Υπηρεσίας. 

1. Το διακριτικό της Υπηρεσίας κατασκευάζεται από 
ύφασμα τσόχας ή τύπου τσόχας χρώματος μπλε, έχει 
σχήμα ημικυκλικό και το μήκος της βάσης του (διάμε¬ 
τρος) είναι 9 οπι. Η περίμετρος αυτού φέρει κέντημα 
από κλωστή αμεταβλήτου μαύρου χρώματος, πλάτους 
2,5 πιπι. Εσωτερικά της ημιπεριμέτρου απεικονίζεται το 
έμβλημα του Σώματος και κάτω από αυτό είναι κεντη¬ 
μένη η ένδειξη «ΕΛΛΗΝΙΚΗ ΑΓΡΟΦΥΛΑΚΗ». Τα γράμματα 
της ένδειξης είναι χρώματος λευκού και ύψους 7 πιπι. 

2. Το διακριτικό φέρεται στο μέσο του άνω μέρους 
της αριστερής χειρίδας του χιτωνίου των στολών και 
του τζάκετ. 

Αρθρο 3 

Εθνόσημο πηληκίου. 

Το εθνόσημο του πηληκίου κεντάται σε ύφασμα τσό¬ 
χας, χρώματος μαύρου και αποτελείται από: 

-Έμβλημα της Ελληνικής Δημοκρατίας, όπως αυτό πε- 
ριγράφεται στο άρθρο 2 του ν. 48/1975, στην κορυφή. 

-Έμβλημα της Ελληνικής Αγροφυλακής στο μέσον. 

- Δύο κλάδους δάφνης, οι οποίοι περιβάλλουν το έμ¬ 
βλημα της Υπηρεσίας και το έμβλημα της Ελληνικής 
Δημοκρατίας, κατά το ήμισυ. Κάθε κλάδος φέρει δε¬ 
καεπτά φύλλα. 

Άρθρο 4 

Διακριτικά βαθμών. 

1. Τα διακριτικά βαθμών του αγρονομικού προσωπικού 
είναι βαθυκύανες σειρίδες και φέρονται ως ακολού¬ 
θως: 

- Αρχηγός: Μία σειρίδα πλάτους 5 οπι. 

- Αγρονομικός Διευθυντής: Τρεις σειρίδες πλάτους 
14 πιπι έκαστη. 

- Αγρονομικός Υποδιευθυντής: Δύο σειρίδες πλάτους 
14 πιπι έκαστη. 

- Αγρονόμος: Μία σειρίδα πλάτους 14 πιπι έκαστη. 

- Αρχιφύλακες: Τρεις σειρίδες πλάτους 14 πιπι έκαστη, 
οι οποίες ράβονται κατά τρόπο ώστε να έχουν μορφή 
γωνίας, με άνοιγμα προς τα άνω. 

2. Το διακριτικό δηλωτικό ταυτότητας των Αγροφυ¬ 
λάκων είναι πλακίδιο από ανοξείδωτο μέταλλο ή άλλο 
κατάλληλο υλικό, χρώματος ασήμι, στο οποίο έχει χαρα- 
χθεί σε βαθυκύανη απόχρωση ο αριθμός μητρώου τους 
και φέρεται στις επωμίδες των χιτωνίων των στολών 
και του τζάκετ. 

3. Τα διακριτικά βαθμών από το βαθμό του Αγρονό¬ 
μου και άνω, φέρονται στις επωμίδες των στολών. Τα 
διακριτικά βαθμού του Αρχιφύλακα φέρονται στο μέσον 
του βραχίονα και στο εξωτερικό μέρος αμφοτέρων των 
χειριδών των χιτωνίων και του τζάκετ. 

Άρθρο 5 

Πηλήκιο. 

Το πηλήκιο κατασκευάζεται από το ύφασμα που χρη¬ 
σιμοποιείται για την κατασκευή του χιτωνίου της υπ’ 
αριθμ. 1 στολής και αποτελείται από το κάλυμμα, το 
διάζωμα, το γείσο και το υποσιάγωνο, το οποίο είναι 
χρώματος μαύρου. Η εξωτερική στεφάνη του διαζώμα¬ 
τος περιβάλλεται από ταινία μάλλινη χρώματος μαύρου 
και εφόσον πρόκειται για πηλήκιο Αρχηγού από ψαθωτή 
ταινία ραιγιόν, χρώματος βαθυκύανου. Επί του γείσου 


του πηληκίου δεν φέρονται ιδιαίτερα χαρακτηριστικά, 
πλην του Αρχηγού επί του οποίου φέρονται δύο κλάδοι 
δρυός. 

Αρθρο 6 

Τεχνικές προδιαγραφές. 

Ο ειδικότερος τρόπος κατασκευής των επιμέρους ει¬ 
δών που συνθέτουν κάθε στολή, καθώς και κάθε άλλη 
λεπτομέρεια, καθορίζονται από τις τεχνικές προδιαγρα¬ 
φές οι οποίες καταρτίζονται από τη Διεύθυνση Διοικη¬ 
τικού και Οικονομικοτεχνικών Μέσων του Αρχηγείου 
Ελληνικής Αγροφυλακής. 

Αρθρο 7 
Έναρξη ισχύος. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2007 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΠΕΤΡΟΣ ΔΟΥΚΑΣ ΒΥΡΩΝ Γ. ΠΟΛΥΔΩΡΑΣ 
-♦- 

Αριθμ. 11783 (5) 

Καθορισμός αριθμού ατόμων που θα απασχοληθούν 
στη Ν.Α. Λακωνίας με σύμβαση μίσθωσης έργου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Το ν. 2503/1997 (Φ.Ε.Κ. 107/τ.Α./30.5.1997) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις», 
όπως τροποποιήθηκε και συμπληρώθηκε μεταγενέστε¬ 
ρα. 

2. Τις διατάξεις: α) του άρθρου 6 του ν. 2527/1997 
«Τροποποίηση και συμπλήρωση των διατάξεων του 
ν. 2190/1994 και άλλες διατάξεις» (Φ.Ε.Κ. 206/Α/8.10.1997), 
β) του άρθρου 21 του ν. 2190/1994, γ) των άρθρων 681 
κ.επειτ. του Αστικού Κώδικα. 

3. Τις διατάξεις του άρθρου 31, παρ.11 και 12, του 
ν. 3013/2002 (Φ.Ε.Κ. 102/Α/2002) σύμφωνα με τις οποίες 
συστάθηκαν τα Κέντρα Εξυπηρέτησης Πολιτών στις 
Ν.Α.. 

4. Τις διατάξεις του άρθρου 15, παρ.1, του ν. 3260/2004 
(Φ.Ε.Κ. 151/Α/2004) με τις οποίες ορίζεται ότι «για τις ανά¬ 
γκες λειτουργίας των Κ.Ε.Π. επιτρέπεται η απασχόληση 
φυσικών προσώπων με συμβάσεις μίσθωσης έργου για 
τις οποίες ισχύουν οι κείμενες διατάξεις χωρίς να απαι¬ 
τούνται οι προϋποθέσεις της υπ’ αριθμ. Π.Υ.Σ 55/1998». 

5. Το γεγονός ότι στο Κ.Ε.Π. της Ν.Α. Λακωνίας θα 
απασχοληθούν τρία (3) άτομα με σύμβαση μίσθωσης 
έργου διαφόρων κατηγοριών και κλάδων. 

6. Το υπ’ αριθμ. 231/17998/11.7.2007 έγγραφο της Δ.Ο.Λ. 
Κ.Ε.Π. του ΥΠ.ΕΣ.Δ.Δ.Α. και το συνημμένο πίνακα σχετι¬ 
κά με την ανάθεση σύμβασης μίσθωσης έργου για τη 
λειτουργία του Κ.Ε.Π. Ν.Α. Λακωνίας. 

7. Τις υπηρεσιακές ανάγκες της Ν.Α. όπως αυτές δι¬ 
αμορφώθηκαν μετά τη δημοσίευση του ν. 3013/2002, 

με τον οποίο συστάθηκαν τα Κέντρα Εξυπηρέτησης 
Πολιτών στους Ο.Τ.Α. Α' και Β' βαθμού. 

8. Την υπ’ αριθμ. ΔΙΣΚΠΟ/Φ/1/οικ.16389/2.9.2002 απόφα¬ 
ση του Υπουργού Εσωτερικών, Δημόσιας Διοίκησης και 
Αποκέντρωσης με την οποία έγινε έναρξη λειτουργίας 
του Κ.Ε.Π. της Ν.Α. Λακωνίας. 

9. Το γεγονός ότι από τις διατάξεις της απόφασης 
αυτής προκαλείται συνολική δαπάνη δεκαοκτώ χιλιάδων 
(18.000) ευρώ, συμπεριλαμβανομένων τυχόν κρατήσεων 
και τυχόν Φ.Π.Α., η οποία θα εκταμιευθεί από την Ελ¬ 
ληνική Εταιρεία Τοπικής Ανάπτυξης και Αυτοδιοίκησης 
μέσω προγραμματικής σύμβασης. 

10. Το υπ’ αριθμ. 4193/ΟΔΕ ΚΕΠ/10.3.2005 έγγραφο 
Υφυπουργού ΥΠ.ΕΣ.Δ.Δ.Α. Απόστολου Ανδρεουλάκου. 

11. Το υπ’ αριθμ. 11114/16.7.2007 έγγραφό μας, με το 
οποίο κοινοποιήσαμε το υπ’ αριθμ. 231/17998/11.7.2007 
έγγραφο της Δ.Ο.Λ. Κ.Ε.Π. του ΥΠ.ΕΣ.Δ.Δ.Α. και ζητήσαμε 
σχέδιο απόφασης προς υπογραφή. 

12. Το υπ’ αριθμ. 3432/24.7.2007 έγγραφο Ν.Α. Λακωνίας 
με το οποίο μας διαβιβάστηκε σχέδιο απόφασης για 
υπογραφή, αποφασίζουμε: 

Α. Καθορίζουμε τον αριθμό των ατόμων που είναι 
απαραίτητα να τους ανατεθεί έργο με σύμβαση μίσθω¬ 
σης, σύμφωνα με τις ανωτέρω διατάξεις και το άρθρο 
681κ.επειτ. του Αστικού Κώδικα σε τρία (3) άτομα ως 
κατωτέρω: 

α)Ένα (1) άτομο κατηγορίας ΠΕ 

β) Δύο (2) άτομα κατηγορίας ΔΕ 

Β. Τα φυσικά πρόσωπα στα οποία θα ανατεθεί το 
έργο πρέπει να έχουν: 

1. Πτυχίο ή δίπλωμα της ημεδαπής ή ισότιμο σχολών 
της αλλοδαπής όλων των κλάδων και ειδικοτήτων. 

2. Αριστη γνώση χειρισμού Η/Υ, η οποία θα αποδει- 
κνύεται με την υποβολή υπεύθυνης δήλωσης. 

Γ. Το έργο που θα εκτελέσουν οι ανωτέρω αφορά την 
παραγωγική λειτουργία του Κ.Ε.Π.. 

Δ. Το ύψος της αμοιβής ορίζεται σε οκτακόσια ογδό¬ 
ντα (880,00) ευρώ μηνιαίως για κάθε ανάδοχο συμπερι¬ 
λαμβανομένων των τυχόν κρατήσεων και τυχόν Φ.Π.Α.. 

Σε περίπτωση που κάποιος ανάδοχος συμπληρώσει 
είκοσι τέσσερις μήνες το ύψος της αμοιβής ορίζεται σε 
χίλια (1.000,00) ευρώ συμπεριλαμβανομένων των τυχόν 
κρατήσεων και τυχόν Φ.Π.Α.. 

Ε. Ο Διευθυντής του Κ.Ε.Π. θα παρακολουθεί την πο¬ 
ρεία εκτέλεσης του ανατιθέμενου έργου και θα δίνει 
τις απαραίτητες οδηγίες. Για την καταβολή της αμοιβής 
απαιτείται βεβαίωση του Διευθυντή, για την πληρότητα 
και αρτιότητα του έργου. 

ΣΤ. Ως τόπος εκτέλεσης του έργου ορίζονται τα γρα¬ 
φεία του Κέντρου Εξυπηρέτησης Πολιτών της Ν.Α. Λα¬ 
κωνίας στη Σπάρτη. 

Ζ. Ανανέωση ή παράταση των συμβάσεων μίσθωσης 
έργου απαγορεύεται και είναι αυτοδικαίως άκυρη πέραν 
των έξι (6) μηνών. Το εξάμηνο αρχίζει να μετρά από 
την ημέρα υπογραφής της σύμβασης σε συνάρτηση με 
την ημερομηνία αρχής του προσφερόμενου έργου από 
τον ανάδοχο. 

Η. Οι ανάδοχοι δεν δικαιούνται δώρο Χριστουγέννων 
και Πάσχα, καθώς και άδεια και επίδομα αδείας, ενώ δεν 


υφίσταται υποχρέωση του εργοδότη για ασφάλιση των 
αναδοχών σε φορέα κύριας ή επικουρικής ασφάλισης. 

Θ. Απασχόληση των αναδοχών σε έργα ή εργασίες 
άσχετες με αυτές που περιγράφονται στην παρούσα 
απόφαση απαγορεύονται. 

I. Το προς ανάθεση έργο δεν ανάγεται στον κύκλο των 
συνήθων καθηκόντων των υπηρετούντων υπαλλήλων, 
δεν μπορεί να εκτελεστεί από τους υπαλλήλους της 
Ν.Α. λόγω μη διαθεσιμότητας ανθρώπινου δυναμικού, 
δεν καλύπτει πάγιες ανάγκες και δεν υποκρύπτει εξαρ¬ 
τημένη εργασία δεδομένου ότι πρόκειται για εργασίες 
που προκύπτουν από ρυθμίσεις νεοπαγείς (3013/2002). 

Κ. Οι συμβάσεις θα λήγουν αυτοδίκαια με την πλήρω¬ 
ση θέσεων του Κ.Ε.Π. με μόνιμο προσωπικό. 

Λ. Σε περίπτωση αποχώρησης, λήξης, παραίτησης, 
διακοπής κ.λπ. της σύμβασης μίσθωσης έργου, δεν θα 
συναφθεί νέα σύμβαση με νέο άτομο, χωρίς την προ¬ 
ηγούμενη ενημέρωση και έγκριση της Δ.Ο.Λ. Κ.Ε.Π. του 
ΥΠ.ΕΣ.Δ.Δ.Α.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 24 Ιουλίου 2007 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

-♦- 

Αριθμ. ΓΣΠ/3183/Φ. ΣΥΓΚΛΗΤΟΣ (6) 

Μεταβίβαση αρμοδιοτήτων Συγκλήτου στο Πρυτανικό 
Συμβούλιο (άρθρ. 2 του ν. 2083/1982). 

Ο ΠΡΥΤΑΝΗΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1. τις διατάξεις του αρθρ. 11, παρ. 2, εδαφ. Β, περ. ίν, 
του ν. 1268/1982 και τους αρθρ. 2, παρ. 2 , εδαφ. Β, περ. 
XIX, του ν. 2083/1992, 

2. την από 7.6.2007 απόφαση της Συγκλήτου του Ιονίου 
Πανεπιστημίου, που αφορά στο ανωτέρω θέμα, 

3. την από 8.7.2005 απόφαση του Πρύτανη, η οποία 
δημοσιεύθηκε στο Φ.Ε.Κ. 1071/Β/29.7.2005, 

4. το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, εγκρίνουμε: 

Την συμπλήρωση της από 8.7.2005 απόφασης του 
Πρύτανη με την μεταβίβαση στο Πρυτανικό Συμβούλιο 
του Ιονίου Πανεπιστημίου των παρακάτω αρμοδιοτήτων 
της Συγκλήτου: 

- Ορισμός επιτροπών παραλαβής υλικών 

- Αδειες απασχόλησης εκτός ωραρίου εργασίας των 
μελών ΕΤΕΠ/ΑΕΙ. 

-Έγκριση αιτήσεων υποβολής προτάσεωνΈργων του 
ΕΠΕΑΕΚ για χρηματοδότηση και ορισμό επιστημονι¬ 
κού υπευθύνου κάθε ακαδημαϊκού Τμήματος, καθώς και 
ιδρυματικού υπευθύνου των έργων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 29 Ιουνίου 2007 
Ο Πρύτανης 

ΔΗΜΗΤΡΙΟΣ ΤΣΟΥΓΚΑΡΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (οχ: 210 4071010 - ίπίστησί: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Μΐΐρ://νννννν.θΐ.αΓ - θ-γτίθΜ: ννθΙ)ηΊ35ΐθΓ.θΐ(α)θΐ.αΓ 

* Ο 2 Ο 1 5031708070008* - Ε - 3 - 3-1 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 














